Diari Oficial de la Generalitat Valenciana


Sumari del DOGV 5493, del 19-04-2007 (2007/3916)

Informació pública del projecte de reparcel·lació del Macrosector III del Pla General d'Ordenació Urbana de Sagunt.
-------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3916


Data del document
:   21-03-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Per mitjà del present edicte, us signifique que el regidor delegat d'Urbanisme, en virtut de les atribucions que li conferix la legislació vigent, ha dictat, amb data 21 de març del 2007, la següent:   
Resolució del regidor delegat d'Urbanisme número 95   
Assumpte: Exp. 50/03 PL. Obertura del període d'informació pública del projecte de reparcel·lació del Macrosector III del PGOU de Sagunt.   
Vist que en la seua sessió ordinària de data 24 de febrer del 2006 el Ple de la corporació va procedir a considerar que l'aprovació i adjudicació definitives del PAI de l'àmbit Macrosector III del PGOU de Sagunt per part de la Conselleria de Territori s'havia produït per silenci administratiu.  
Vist que per l'agent urbanitzador es presenta en data 16 de març del 2007, número de registre d'entrada 14.644, projecte de reparcel·lació de l'àrea de repartiment de la dita actuació integrada, compost pels documents següents:  
1. Memòria.  
2. Aportacions. Tom I.  
3. Aportacions. Tom II.  
4. Indemnitzacions per volada i servituds. Tom I.  
5. Indemnitzacions per volada i servituds. Tom II.  
6. Adjudicacions. Tom I.  
7. Adjudicacions. Tom II.  
8. Certificat de dominis i càrregues. Tom I.  
9. Certificat de dominis i càrregues. Tom II.  
Respecte de la dita documentació, és necessari fer una sèrie de consideracions:  
1. Respecte del calendari de gir de quotes.  
S'hauran de preveure expressament les següents correccions en la documentació que s'aprove definitivament:  
a. L'aprovació de les certificacions que atenguen l'últim 20% d'obra de cada fase es produirà amb ocasió de la recepció parcial de les obres d'urbanització corresponents, sense que siga possible la seua aprovació i cobrament avançats al punt esmentat.  
b. El calendari de cobrament haurà de ser corregit atenent la circumstància que l'execució per fases haurà de ser modificada per a preveure que:  
- El bulevard central, que corre d'est a oest, amb els seus vials i rotondes corresponents, i que comprén a més les zones verdes 5, 8. 9 10, 11 i 12, hauran d'estar executats i finalitzats abans de 36 mesos des de l'inici de les obres.  
- El desdoblament del vial internuclis en la seua integritat així com el bulevard sud (Fausto Caruana) fins a la rotonda de la gasolinera inclosa, haurà d'estar executades i finalitzades abans de 36 mesos des de l'inici de les obres.  
- El mateix termini s'aplicarà a l'execució de les infraestructures comunes (conducció d'aigua, etc.) que siguen necessàries per a la urbanització d'altres sectors connexos.  
- El dit termini operarà també per a l'execució de qualsevol connexió exterior a l'àmbit.  
2. Respecte de la simultaneïtat de les obres d'urbanització i edificació.  
Si bé el PAI arreplegava com a condició la impossibilitat de simultaniejar unes i altres obres, l'agent urbanitzador té l'opció d'assumir expressament i voluntàriament els compromisos que es van establir com a alternativa per a una sèrie d'àmbits entre els que es troba el MSC III, en els termes de l'acord plenari de 29 de juny del 2006.  
Si l'agent urbanitzador assumira eixos compromisos durant la instrucció del present projecte, es faria constar dita extrema en l'acord d'aprovació definitiva, reproduint literalment els termes dels mateixos en la documentació del mateix.  
3. Interessats que han de ser notificats del present acord.  
A més dels propis de l'àrea de repartiment, és necessari que es notifique la present als titulars en el MSC VII els terrenys del qual ocupa el futur bulevard sud i que estan adscrits al MSC VI, 3a fase.  
En el mateix sentit als titulars del MSC IV afectats pel dit bulevard.  
Als afectats per les servituds exteriors del soterrament de les L.A.T'i els col·lectors i que estan fora de l'àrea de repartiment.  
Als inicialment citats com inclosos en l'àrea de repartiment en el MSC VII i que finalment no han sigut inclosos per indicacions municipals.  
4. Béns patrimonials de l'Ajuntament.  
Este ajuntament es reserva el dret a al·legar durant el període d'informació pública com qualsevol altre propietari sobre el tractament donat als seus béns patrimonials inclosos dins de l'àrea de repartiment.  
5. Tractament dels terrenys dotacionals adscrits.  
Els terrenys que figuren en el MSC VII s'hauran d'identificar ja replantejats en tots els seus límits, identificant sobre el terreny les superfícies d'incorporació i cessió.  
6. L'illa 43-1.  
Els adjudicataris de l'illa 43-1 hauran de tindre en compte que la seua peculiar situació ve generada per les especials determinacions que sobre parcel·la mínima establix per a la dita illa el pla parcial del MSC III al punt III.4.   
Atés que el projecte de reparcel·lació haurà d'ajustar-se a les actuacions prèvies a la seua aprovació, seguint les pautes de l'article 169 i següents de la Llei 16/1995, Urbanística Valenciana, en relació als articles 394 i següents del Reglament d'Ordenació i Gestió Territorial i Urbanística.  
Atés que l'alcaldessa presidenta exercir, entre altres, l'atribució per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1981, de 2 d'abril, de Bases de Règim Local.  
Atés que mitjançant la Resolució de l'Alcaldia de data 3 de novembre del 2003, número de resolució 3.779, es resol delegar en el regidor d'Urbanisme i Manteniment l'obertura de períodes d'informació pública d'instruments de gestió urbanística.  
A la vista del que s'ha esmentat, resolc:  
Primer. Sotmetre al tràmit d'informació pública el projecte de reparcel·lació de l'àrea de repartiment del Macrosector III del PGOU de Sagunt de data d'entrada en este ajuntament 16 de març del 2007, número RE 14.644, i compost per la documentació relacionada en el segon resultat, mitjançant un edicte publicat en el diari de la Generalitat Valenciana, participant-li la possibilitat de formular al·legacions durant el termini d'un mes, comptat des de la publicació de l'edicte en el Diari Oficial de la Comunitat Valenciana.  
Segon. Remetre avís amb el seu contingut als titulars registrals i cadastrals afectats per l'actuació.  
Sagunt, 21 de març de 2007.- El secretari general, per d. f. el cap de la Secció d'Urbanisme: Ángel S. Fernández Fuertes.